laion/Wikipedia-Exotic huggingface dataset:
שרל אלטורפה

שרל אלטורפה (בצרפתית: Charles Émile Altorffer;‏ 1881, וורת (אנ') שבחבל גראנד אסט – 1960, שטרסבורג) היה כומר, פוליטיקאי מאלזס וחסיד אומות העולם מצרפת. אלטורפה למד תאולוגיה בשטרסבורג בין השנים 1900–1906. לאחר הסמכתו לכמורה שרת במספר קהילות באזור אלזס. בין השנים 1919–1929 היה כומר בוויסמבור. הוא היה פעיל במיוחד בתחום החברתי, וסייע לבני קהילתו בתחומי ההשקעות, החיסכון, ייסוד מעונות יום לילדי עובדים, שיעורי ערב למבוגרים, מוסדות לשיקום נכים וספריות ציבוריות. עם חזרת אלזס משלטון גרמניה לשלטון צרפת בסוף מלחמת העולם הראשונה (אז ויתרה גרמניה על האזור לטובת צרפת תחת הסכם ורסאי), הצטרף אלטורפה למפלגה הרפובליקאית הדמוקרטית הימנית הצרפתית (אנ') והיה נציג שטרסבורג באספה הלאומית של צרפת ב-1919. בהיותו חבר האספה הלאומית המשיך לפעול לקידום הנושאים החברתיים שלמענם פעל בקהילתו ולאימוץ של החקיקה הצרפתית הפדרלית בחבל מגוריו, אלזס-לורן - בעיקר בתחום הפיסקלי, בתחומים חברתיים ובתחום הפנסיות. אלטורפה היה תחת ביקורת של הפרוטסטנטים במחוזו, שסברו כי הוא תחת השפעה קתולית חזקה, ובשנת 1928 הפסיד את מושבו באספה הלאומית. הוא מונה על ידי רמון פואנקרה לתפקיד מנהלתי. בתקופת השואה ומלחמת העולם השנייה, לאחר כיבוש צרפת בידי גרמניה, החל אלטורפה לפעול בשורות תנועת ההתנגדות הצרפתית. הוא סייע לארגונים יהודיים שפעילותם נאסרה על ידי הגסטפו. בין היתר העביר להם כספים בחשאי, ותוך סיכון חייו. בפעילות זו, ובפעילויות אחרות, הציל חייהם של יהודים רבים. בדצמבר 1944, לאחר שחרור צרפת, שב אלטורפה לאלזס וקיבל בחזרה את תפקידו המנהלתי באלזס ובמוזל. בשנת 1947 נבחר לתפקיד סגן ראש עיריית שטרסבורג מטעם מפלגת RPF ‏(אנ'). בשנת 1955, עם מות ראש העירייה, מונה אלטורפה לתפקיד זה. הוא פרש ב-1959 עקב גילו. בשנה זו קיבל את אות לגיון הכבוד. הוא כתב בקביעות לעיתון האלזסי Le Nouveau Messager (צר') וכתב רומן שיצא לאור בשנת 1956. אלטורפה נקבר בבית הקברות סנט הלן בשטרסבורג (צר'). בשנת 2001 הוכר אלטורפה על ידי יד ושם בתור חסיד אומות העולם. רציף בשטרסבורג נקרא על שמו. פעילותו של אלטורפה להצלת יהודים באתר יד ושם (באנגלית). שרל אלטורפה, באתר "Find a Grave" (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
עונת 1993/1994 בליגה הארצית

עונת 1993/1994 בליגה הארצית הייתה העונה ה-18 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של עירוני ראשון לציון שעלתה לעונת 1994/1995 לליגה לאומית לצד הפועל בית שאן ובית"ר תל אביב. שמשון תל אביב הפסידה במשחקי המבחן ולא עלתה ליגה. בסיום העונה מכבי עכו והפועל דליית אל כרמל ירדו לליגה השלישית. תוך הורדת 12 נקודות תוך הורדת 14 נקודות תוך הורדת חמש נקודות טבלת התחרות נתוני העונה
עונת 1994/1995 בליגה הארצית

עונת 1994/1995 בליגה הארצית הייתה העונה ה-19 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של מכבי יפו שעלתה לעונת 1995/1996 לליגה לאומית לצד הפועל כפר סבא. בסיום העונה הפועל אשקלון והפועל לוד ירדו לליגה השלישית. טבלת התחרות נתוני העונה
ריצ'רד רייט

האם התכוונתם ל... ריצ'רד רייט (סופר) – סופר אמריקאי אפריקאי ריצ'רד רייט (מוזיקאי) – הקלידן של להקת פינק פלויד ריצ'רד רייט (כדורגלן) – כדורגלן אנגלי
המכונאי

האם התכוונתם ל... המכונאי (2004) – סרט קולנוע אנגלי-ספרדי מסוגת מותחן פסיכולוגי משנת 2004, בבימויו של בראד אנדרסון וכריסטיאן בייל המכונאי (2011) – סרט פעולה אמריקאי משנת 2011, בהשתתפות ג'ייסון סטיית'האם, בן פוסטר ודונלד סאת'רלנד, ובבימויו של סימון וסט
EMD G12

EMD G12 היא סדרת קטרים דיזל-חשמליים המופעלת על ידי חברת רכבת ישראל ועל ידי חברות רכבות נוספות בעולם. בשנת 1954 נקנו 23 הקטרים מסדרה זו בעבור רכבת ישראל (מספרם: 104–126). חלקם עברו הסבה למנועי 12-645E. ארבעת הקטרים נוספים הגיעו לרכבת ישראל כאשר נפלו שלל ממצרים במלחמת ששת הימים (מספרם: 127–130, המספר הסידורי שלהם שונה לאחר מכן). החל משנת 2015, צבעה רכבת ישראל את כל הקטרים מסדרה זו בצביעה חדשה בצבעים כחול וכסף. קטר EMD G12 בשימוש רכבת ישראל בסכמת הצביעה הישנה קטר EMD G12 בשימוש רכבת ישראל בסכמת הצביעה החדשה קטר EMD G12 מס' 107 במוזיאון רכבת ישראל, שנת 2006. מאחריו ניצב קטר EMD G16 (אנ') מס' 163 ששימש את הרכבת המצרית ונלקח שלל במלחמת ששת הימים. במשך השנים שוחזרו הקטרים ונצבעו מחדש. קטר 163 נצבע ב-2019 בסכימת הצבעים המקורית של "הרכבת הלאומית המצרית" מדיה וקבצים בנושא EMD G12 בוויקישיתוף Export G12 (B-B) Order Numbers סידור מחדש של האולם הראשי במוזיאון הרכבת, בעמוד הפייסבוק של מוזיאון רכבת ישראל, 5 בנובמבר 2019 פעילות לפסח: בואו לראות את הג'מבו המצרי במוזיאון הרכבת, באתר וואלה, 1 באפריל 2021 ערך זה הוא קצרמר בנושא רכבות. אתם מוזמנים לתרום לוויקיפדיה ולהרחיב אותו.
עונת 1995/1996 בליגה הארצית

עונת 1995/1996 בליגה הארצית הייתה העונה ה-20 של הליגה הארצית כליגה השנייה בחשיבותה בכדורגל בישראל. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של הפועל טייבה שעלתה לעונת 1996/1997 לליגה לאומית לצד הפועל ירושלים. בסיום העונה שמשון תל אביב והפועל כפר שלם ירדו לליגה השלישית. תוך הורדת שתי נקודות טבלת התחרות נתוני העונה
בנה של אפרודיטה

בנה של אפרודיטה (באנגלית: Aphrodite's Child) היא להקת רוק מתקדם יוונית, שהוקמה בשנת 1967 על ידי אמן הסינתיסייזרים ואנגליס, הסולן דמיס רוסוס שהיה גם בסיסט, המתופף לוקאס סידראס והגיטריסט סילבר קולוריס. הלהקה ידועה בין השאר בסינגל הבכורה המצליח שלה "Rain and Tears" אשר התבסס על הקאנון של פכלבל, שזכה להצלחה מסחרית משמעותית ברחבי אירופה וגם בישראל. הלהקה התפרקה בשנת 1971, לפני צאת אלבומם האחרון "666". לאחר פירוקה של להקת הפורמינקס, חבר ואנגליס לדמיס רוסוס כדי להקים להקה חדשה במקום זו הקודמת. המתופף לוקאס סידראס נמנה בין מקימי הלהקה. החבר הרביעי, סילבר קולוריס, הצטרף מאוחר יותר. הם הקליטו את סינגל הבכורה שלהם, Rain and Tears, שזכה להצלחה מסחרית משמעותית. הלהקה התמקמה בלונדון. סילבר קולוריס הצטרף מאוחר יותר משום שנשאר ביוון לשירות צבאי חובה. זמן לא רב לאחר שהוציאו את הסינגל המפורסם, הוציאו את אלבומם הראשון "End of the World". ב-1970 התחילה הלהקה לעבוד על אלבום קונספט חדש: 666. הלהקה התחילה לעבוד על האלבום שקיבל גוון עמוק של רוק מתקדם, אך ככל שעבר הזמן התברר יותר ויותר כי ואנגליס נהנה יותר מעבודת סולו. ב-1971, כשנה לפני צאתו הרשמית של האלבום, התפרקה להקת בנה של אפרודיטה וחבריה המשיכו בקריירות סולו. בישראל בלטו להיטיהם "It's Five O'Clock" (השעה חמש) שצעד במצעדי הפזמונים בקיץ 1970 ו-"Spring summer winter and fall (אביב, קיץ, חורף וסתיו) שצעד בתחילת 1971. רק מאוחר יותר התפרסם בישראל להיטם הראשון, "Rain and Tears". End of the world (פברואר 1968) It's Five O'Clock (דצמבר 1969) 666 (יוני 1972) בנה של אפרודיטה, באתר ספוטיפיי בנה של אפרודיטה, באתר Last.fm (באנגלית) בנה של אפרודיטה, באתר AllMusic (באנגלית) בנה של אפרודיטה, באתר MusicBrainz (באנגלית) בנה של אפרודיטה, באתר Discogs (באנגלית) בנה של אפרודיטה, באתר Genius
LBV 1806-20

LBV 1806-20 הוא כוכב על ענק כחול מסוג משתנה כחול ובהיר, משתנה כפול בקבוצת הכוכבים קשת אשר ממוקם במרחק 38,700 שנות אור מכדור הארץ, יחסית במרכז הגלקסיה. LBV 1806-20 בעל מסה מוערכת של 130 מסות שמש ועוצמת הארה אשר גדולה פי 2 מיליון מעוצמת ההארה של השמש. הכוכב משתייך לצביר 1806-20. למרות בהירות נראיתו הרבה הוא בלתי ניתן לראייה בגלים בתחום הנראה מכדור הארץ מכיוון שפחות ממיליארדרית מאורו שמגיע אלינו הוא בתחום הנראה כיוון שחלק רב ממנו נספג בגז ואבק בתווך הבין כוכבי. כאשר LBV 1806-20 התגלה הוא נקבע ככוכב בעל עוצמת הארה הגבוהה ביותר והמסה הגבוהה ביותר. הערכות אחרונות ממקמות אותו קרוב יותר לכדור הארץ מכפי ששוער תחילה, דבר שמשאיר אותו עדיין ברשימת הכוכבים הבהירים ביותר בגלקסיה. הסיווג הספקטרלי של LBV 1806-20 הוא בין O9 ל B2, הספקטרום מראה פליטה חזקה וסדרתית של מימן בנוסף לפליטה רבה של הליום. LBV 1806-20 ממוקם בליבת ערפילית הרדיו והוא רכיב בצביר הכוכבים Cl* 1806-20 אשר מכיל בתוכו כמה מהכוכבים החריגים ביותר וביניהם שני כוכבי וולף-ראיה, שני על ענקים כחולים (למעט LBV 1806-20), ומגנטר אחד (SGR 1806-20). הסברה שהכוכב הוא כוכב כפול עולה בקנה אחד עם הספקטרום, המסה, הצפיפות, והגיל של הכוכב אשר נחשב צעיר מאוד (3.5-4 מיליון שנים). מדיה וקבצים בנושא LBV 1806-20 בוויקישיתוף בר חיון, ‏יותר בהיר מהשמש, יותר חם מהקיץ בישראל, באתר "הידען", 22 ביוני 2017 LBV 1806-20, בבסיס הנתונים SIMBAD לגרמי שמיים אסטרונומיים
טיסה 981 של פליי דובאי

טיסה 981 של פליי דובאי הייתה טיסה של חברת התעופה הזולה פליי דובאי שהייתה בדרכה מדובאי שבאיחוד האמירויות הערביות לרוסטוב על הדון שברוסיה. הטיסה התרסקה ב-19 במרץ 2016 מעל רוסטוב, כנראה בשל תנאי מזג אוויר לקויים. כל 62 הנוסעים ואנשי הצוות נספו. טיסה 981 של פליי דובאי הייתה אמורה להמריא מנמל התעופה הבינלאומי דובאי בשעה 21:45 שעון מקומי (UTC+4) ב-18 במרץ 2016, ולנחות בשדה התעופה ברוסטוב על הדון מאוחר יותר באותו לילה, בשעה 1:20 שעון מקומי (UTC+3) של 19 במרץ. בפועל המריאה הטיסה מדובאי רק בשעה 22:20 שעון מקומי והגיעה באיחור לרוסטוב. ניסיון הנחיתה הראשון של המטוס בוטל בשל הראות הלקויה באזור הנחיתה, והוא נכנס לעמדת המתנה סמוך לשדה התעופה במשך השעות הבאות, ממתין לשיפור בתנאי מזג האוויר. בין ניסיונות הנחיתה הראשון והשני של טיסה 981, עשו מטוסים אחרים ניסיונות נחיתה בשדה התעופה, שתי טיסות אחרות נחתו בהצלחה. המטוס התרסק במהלך סיבוב לקראת ניסיון נחיתה שני, בסביבות השעה 03:42, אז דיווחה בקרת התנועה האווירית של שדה התעופה לשירותי החירום המקומיים על התרסקות המטוס. אתר ההתרסקות שרידי המטוס על המסלול צוותי ההצלה בוחנים את הריסות המטוס סוכני פס"ב חוקרים את נסיבות ההתרסקות בזירת הארוע פינת הנצחה מאולתרת לנספים בשדה התעופה מדיה וקבצים בנושא טיסה 981 של פליי דובאי בוויקישיתוף תיק התאונה והיסטוריית המטוס של טיסה 981 של פליי דובאי, באתר Aviation Safety Network (באנגלית)
גליפטידוניים

גליפטידוניים (שם מדעי: Glyptodontinae) היא תת-משפחה שנכחדה במשפחת הארמדיליים של דלשינאים גדולים מסדרת הארמדילאים שחיה באמריקה הדרומית בתקופות המיוקן, כ-20 מיליון שנים לפני זמננו, ועד להכחדתה בשלהי עידן הקרח האחרון בפליסטוקן, לפני כ-10,000 שנים. לאחר ההחלפה האמריקנית הגדולה, עברו בעלי החיים מסדרה זו גם למרכז וצפון אמריקה. בעבר נחשבה למשפחה נפרדת בסדרה. מיני הגליפטידוניים היו המינים הגדולים ביותר בסדרת הארמדילאים, כשהגדול שבהם היה הדואדיקורוס (Doedicurus), ששקל עד 2,300 ק"ג - כמו קרנף. הם נראו כמו הצבים הנכחדים מיאולניה (Meiolania) או כמו אנקילוזאורים ענקיים בעלי לוחות זנב עבים ששימשו להדיפת יריביהם ויכלו לתת מכות קשות בפגיעתם. מוחם לעומת זאת לא היה גדול. הם ניזונו בעיקר מצמחים. לגליפטידוניים לא היו טורפים שיכלו לטרוף אותם בלי להיפצע קשה, אך הם נכחדו לקראת סוף עידן הקרח האחרון בכל היבשות בהם חיו, יחד עם דלשינאים נוספים כמו הפמפתריים (Pampatheriidae) ועצלני הקרקע הענקים וכן המקרוקניה המוזרה. ייתכן שמי שהכחיד אותם היה האדם הקדמון שהגיע לאמריקה. Asterostemma Boreostemma Castellanosia Chlamydotherium Clypeotherium Daedicuroides דואדיקורוס (Doedicurus) Eleutherocercus Eucinepeltus Glyptatelus גליפטודון (Glyptodon) Glyptodontidium Glyptostracon גליפטותריום (Glyptotherium) Heteroglyptodon Hoplophorus קלנקורה (Kelenkura) Lomaphorus Metopotoxus Neoglyptatelus Neosclerocalyptus Neothoracophorus Neuryurus Palaehoplophorus פאנוכטוס (Panochthus) Paraglyptodon פראפרופלאוהופלופורוס (Parapropalaehoplophorus) Plaxhaplous Prodaedicurus Propalaehoplophorus Protoglyptodon Pseudoneothoracophorus Sclerocalyptus Stromatherium Xiphuroides הסוג Pachyarmatherium הופרד למשפחה עצמאית בסדרת הפילוסאים. מדיה וקבצים בנושא גליפטידוניים בוויקישיתוף
טטויים

המונח "טטו" מפנה לכאן. אם הכוונה למשמעות אחרת, ראו טטו (מגזין). טטויים (שם מדעי: Dasypodidae) היא משפחה של דלשינאים מסדרת הארמדילאים שכולם חיים ביבשת אמריקה ומין אחד ארמדיל טטו חי גם באמריקה הצפונית והא הדלשינאי היחיד החי בה, לא כולל את אמריקה המרכזית. המשפחה כוללת 2 סוגים - הסוג הנכחד Stegotherium והסוג טטו (dasypus). משפחה זו נחשבה זמן רב לחברה במשפחת הארמדיליים (Chlamyphoridae), אך בשנים האחרונות מסווגת למשפחה עצמאית. המשפחה כוללת את המינים הבאים: מין ארמדיל ארוך-אף דרומי (Dasypus hybridus) מין ארמדיל ארוך-אף גדול (Dasypus kappleri) מין ארמדיל טאטו (נקרא גם "ארמדיל תשע החגורות" – Dasypus novemcinctus) מין ארמדיל ארוך-אף שעיר (Dasypus pilosus) מין ארמדיל ארוך-אף יאנוסי (Dasypus sabanicola) מין ארמדיל שבע-החגורות (Dasypus septemcinctus) מין ארמדיל יפס (Dasypus yepesi) מין ארמדיל בלוס (Dasypus bellus) - נכחד מין Dasypus neogaeus - נכחד מדיה וקבצים בנושא טטויים בוויקישיתוף טטויים, באתר ITIS (באנגלית) טטויים, באתר NCBI (באנגלית) טטויים, באתר Animal Diversity Web (באנגלית) טטויים, באתר האנציקלופדיה של החיים (באנגלית) טטויים, באתר GBIF (באנגלית)
משה ביתן

האם התכוונתם ל... משה ביתן (רב) – רב בחולון משה ביתן (ראש מועצה) – ראש מועצת אופקים בשנים 1960–1961 משה ביתן (דיפלומט) (1918-1996) - דיפלומט ישראלי, שימש כשגריר וכסמנכ"ל משרד החוץ
ואנוס גיימינג

אוון פונג (באנגלית: Evan Fong, נולד ב-31 במאי 1992) המוכר בכינויו ואנוס גיימינג (באנגלית: VanossGaming), או פשוט ואנוס, הוא יוטיובר וגיימר קנדי. הוא מפיק ועורך תוכן שבו הוא משחק עם חברים משחקים מסוימים, מציג מערכונים קומיים, ומשלים מודים ואתגרים מסוימים במשחקים. מאז שהתחיל את קריירת היוטיוב שלו בשנת 2011, הערוץ של אוון קיבל 21 מיליון משתמשים רשומים וכ-8 מיליארד צפיות כוללות, נכון ל-5 באוקטובר 2021, והוא ממוקם במקום 150 ברשימת הערוצים עם הכי הרבה משתמשים רשומים. אוון פונג טוען שהוא לא נחשף למשחקי וידאו בילדותו, אך הוא שיחק "פה ושם" משחקי קופסה בעיקר. אחרי שבמקור היה שחקן הוקי קרח מקצועי, פונג למד כלכלה באוניברסיטה, אבל אחר שנתיים, נשר מהאוניברסיטה לטובת קריירת היוטיוב שלו כעבודה ועיסוק חיים. פונג טוען שבהתחלה הוריו חששו מכך שהזניח את לימודיו לטובת ייצור והפקת תוכן עבור ערוץ היוטיוב שלו, בהצהרה ש"למרות שיש למישהו פוטנציאל לערוץ יוטיוב, זו לא דרך מובטחת לעבודה ולעתיד". רוב סרטוניו של פונג הם מבחר או לקט של "קטעים מצחיקים" שקרו בזמן משחק מסוים, בדרך כלל עם יוטיוברים קומיקאים אחרים. המשחקים הראשיים שהוא משחק בהם הם : (אנ') Grand Theft Auto V, Call of Duty: WAW, Call of Duty: Black Ops II, Call of Duty:Black Ops III, Garry's Mod, Dead Realm, Ark: Survival Evolved, Moonbase Alpha ולאחרונה גם The Devision,Far Cry:Primal ,The Culling. פונג ייצר את ערוץ היוטיוב שלו VanossGaming ב-15 בספטמבר 2011. הוא הכיר את חבריו כאשר היו ערוצי יוטיוב מתחילים. חבריו הם H2O Delirious, Terroriser, Moo Snuckel, I Am Wildcat, BasicallyIDoWrk, Mini Ladd, Lui Calibre, Daithi De Nogla . אוון חשף את פניו בפעם הראשונה למצלמה ביולי 2013, עם סרטון החוגג מיליון משתמשים רשומים. בינואר 2015 אוון התחיל לשים תשומת לב לערוץ שלו, כאשר הגיע ל-11 מיליון משתמשים רשומים וכאשר הגיע לבין 25 ערוצי היוטיוב עם הכי הרבה סאבים. הוא הדגיש ואמר כי "צופים ממש אוהבים את הסוג האותנטי של התוכן של חברים שסתם משחקים ועושים צחוקים, כי הם מזדהים עם זה" . ב-26 בנובמבר, פונג הכריז בטוויטר שהוא עורך לוגו חדש לערוץ. הוא שחרר את הלוגו החדש מאוחר יותר באותו יום, יחד עם חולצות שעליהן הלוגו במהדורה מוגבלת. ב-25 ביולי 2015, אוון הכריז שהוא עבד על משחק ששמו "Dead Realm" בשש-שבע חודשים האחרונים, כמפיק יצירתי, לצד יוטיוברים אחרים כמו Daithi De Nogla, Terroriser וגם MiniLadd. המשחק שוחרר בסטים כ"יציאה מוקדמת" ב-30 ביולי 2015 ושוחרר רשמית בשנת 2016 המוקדמת. אוון פונג נולד ב-31 ביולי 1992, בטורונטו,קנדה. מוצאו של פונג הוא אסייתי, בעוד שאימו קוריאנית ואביו סיני. מחוץ לקריירת היוטיוב שלו, אוון ממשיך לשחק הוקי קרח בשעות הפנאי וגם מנגן בגיטרה כתחביב נוסף. מדיה וקבצים בנושא ואנוס גיימינג בוויקישיתוף ואנוס גיימינג, ברשת החברתית פייסבוק ואנוס גיימינג, ברשת החברתית אקס (טוויטר) ואנוס גיימינג, ברשת החברתית אינסטגרם ואנוס גיימינג, סרטונים בערוץ היוטיוב ערוץ הגיימינג ביוטיוב VanossGaming
ברינקר

ברינקר הוא שם משפחה. האם התכוונתם ל... דב נתן ברינקר – חוקר עורך ומו"ל ירושלמי דן ברינקר – ניצב בדימוס במשטרת ישראל הנס ברינקר – גיבור ספר ילדים בשם זה מאת הסופרת האמריקאית מרי מייפס דודג' מנחם ברינקר – פרופסור אמריטוס בחוגים לספרות עברית ופילוסופיה כללית
בית הכנסת הישן

בתי כנסת רבים ברחבי העולם זכו לכינוי "בית הכנסת הישן". האם התכוונתם ל... בית הכנסת הישן (אוקלנד) – בניין מהמאה ה-19 במרכז אוקלנד, ניו זילנד, ששימש בעבר כבית כנסת, וכיום הוא חלק מהקמפוס של אוניברסיטת אוקלנד בית הכנסת הישן (היילברון) – בית כנסת בהיילברון, גרמניה, אשר נחרב באירועי ליל הבדולח בשנת 1938 בית הכנסת הישן אוהל יעקב (מינכן) – בית הכנסת של הקהילה האורתודוקסית במינכן, גרמניה, שהועלה באש על ידי הנאצים בשנת 1938 בית הכנסת הראשי הישן (מינכן) – בית כנסת במינכן שנחרב אף הוא על ידי הנאצים בשנת 1938 אלטנוישול – (פירוש מילולי: בית כנסת ישן-חדש) ברובע היהודי בפראג הוא בית הכנסת העתיק ביותר באירופה שעדיין פעיל בית הכנסת הישן (ארפורט) בית הכנסת הישן (ברלין) בתי כנסת המכונים "בית הכנסת העתיק" בית הכנסת החדש בית הכנסת הגדול
ברנרד (פירושונים)

בֶּרְנַרְד (Bernhard) הוא שם פרטי ושם משפחה מורכב משתי מילים דוב-חזק. האם התכוונתם ל... אישים: ברנרד – כדורגלן ברזילאי אדוארד ברנרד – אסטרונום אמריקאי היינץ ברנרד – שחקן ישראלי-בריטי מולי ברנרד – שחקנית אמריקאית מיק ברנרד – גיטריסט בריטי נואל ברנרד – עיתונאי רומני סנדרה ברנרד – קומיקאית יהודיה אמריקאית קריסטל ברנרד (אנ') – שחקנית וזמרת אמריקנית אחר: כוכב ברנרד – ננס אדום בקבוצת הכוכבים "נושא הנחש" סן ברנרד ברנהרד בער ברן (פירושונים) אישים ששמם הפרטי הוא ברנרד אישים ששמם הפרטי הוא ברנהרד
ענתיקה

עַנְתִּיקָה (בלטינית: antiquus, שמשמעו "ישן" או "עתיק") היא פריט ישן לאספנים. הענתיקה נאספת או נחשקת בשל גילה, יופייה, נדירותה, מצבה, שימושה, הקשר הרגשי שפותח כלפייה או מאפיינים ייחודיים אחרים. הענתיקה היא חפץ שמייצג תקופה או נקודת זמן קודמת בחברה האנושית. הגדרה שכיחה של ענתיקה היא חפץ לאספנים, כמו רהיט או עבודת אומנות שיש לו ערך גבוהה עקב גילו הניכר, עם זאת הדבר משתנה בהתאם למקור, למוצר ולשנה. כלי רכב ממונעים הם יוצאי דופן של כלל מאה השנים. ההגדרה המקובלת של ענתיקות דורשת שהפריט יהיה לפחות בן 100 שנה ומקורי.  רכישת עתיקות היא הפעילות של קנייה, זיהוי, ועריכת משא ומתן עבור ענתיקות. אנשים רוכשים פריטים עבור שימוש אישי, מתנות או רווח. מקורות לענתיקות כוללים מכירות של חפצים אישיים מאנשים פרטיים (garage sales and yard sales), עיירות נופש, אספנים ומכירות פומביות. ענתיקות של רהיטים הם תחום פופולרי משום שלרהיטים שיש שימוש אישי ברור כמו גם ערך אספני. אספנים רבים משתמשים בענתיקות בבתיהם ומטפלים בהם בתקווה שם ישמרו על הערך והמראה שלהם. זאת בניגוד לרכישה של ריהוט חדש, שלרוב יורד מערכו עם רגע המכירה.  ריהוט ענתיקה כולל שולחנות אוכל, כיסאות, תיבות וכו'.  מזכרת מדיה וקבצים בנושא ענתיקה בוויקישיתוף ענתיקה, באתר אנציקלופדיה בריטניקה (באנגלית) ענתיקות, דף שער בספרייה הלאומית
הפארק הלאומי גומבה

הפארק הלאומי גומבה הוא פארק לאומי קטן יחסית הנמצא בטנזניה. הפארק הוקם בשנת 1968, כדי לספק הגנה לאלפי שימפנזות שעברו התעללות או נסחרו כחיות מחמד. הפארק התפרסם לאחר שחוקרת הפרימטים ג'יין גודול, סייעה לפארק ולשימפנזות בו בזמן שהותה בטנזניה. שטחו של הפארק הוא 52 קילומטרים מרובעים. בנוסף לשימפנזות יש בפארק יער גשם טרופי ענק ובעלי חיים רבים כמו אנטילופות, קופים, חזיריים, פיליים, גחניים, צבועיים והיפופוטם. סך הכל יש בפארק 87 מינים של יונקים, 367 מינים של עופות, 40 מיני זוחלים, 23 מיני דו-חיים ו-1174 מיני צמחים. דייוויד קאומן, מפעל החיים של ג'ין גודול, נשיונל ג'יאוגרפיק ישראל, גיליון 149, אוקטובר 2010 מדיה וקבצים בנושא הפארק הלאומי גומבה בוויקישיתוף אתר האינטרנט הרשמי של הפארק הלאומי גומבה הפארק הלאומי גומבה, ברשת החברתית אינסטגרם ערך זה הוא קצרמר בנושא גאוגרפיה של טנזניה. אתם מוזמנים לתרום לוויקיפדיה ולהרחיב אותו.
רענן כספין

רענן כספין (נולד ב-1955) הוא מעצב ישראלי, מייסד "סטודיו שיגן". רענן כספין נולד ברחובות. בגיל 15 עבר לפנימיית בית הספר החקלאי בפרדס חנה. את שירותו בצה"ל עשה כלוחם בחיל השריון בסדיר ובמילואים. רכש את השכלתו בבצלאל (בוגר שנת 1982), ולמד לתואר שני בעיצוב אורבני, במחלקה לתארים מתקדמים בבצלאל (בוגר שנת 2014). במקביל לסיום לימודיו, הצטרף לעסק המשפחתי אותו הוביל במהלך 18 השנים הבאות, בהן יזם, הקים וניהל חברות בתחומי אספקת מוצרים לחקלאות, מוצרי גינון והשקיה, בישראל ומחוצה לה: בשנת 1979 הקים וניהל את חברת "פקע" – חברה העוסקת בשיווק תשומות לחקלאות ולגינון, באמצעות מכירה קמעונאית מתמחה ומכירה לשוק פרטי, מקצועי ומוסדי. בשנת 2001 נמכרה החברה לחברת "המשביר לחקלאי". בשנת 1999 הקים וניהל את חברת "WaterWorks גיוס משקיעים". פעילותו התמקדה בהקמת החברה ופיתוח פעילות שיווקית בתחום מוצרי השקיית וגינון באנגליה ובארצות נוספות באירופה, הקמת צוות בריטי וניהולו במשך שלוש שנים. בשנת 2000 הקים את סטודיו שיגן - סטודיו לאומנות ועיצוב אורבני. בתחילתו דרכו, עסק הסטודיו בעבודות עיצוב שיווקי: עיצוב, תכנון והקמת תערוכות מסחריות, מערכות תצוגה, מערכות תדמית ונקודות מכירה. בשנת 2004 החל כספין למקד את פעילות הסטודיו בתחום האומנות והעיצוב הציבורי. עיקר עיסוקו של סטודיו שיגן הוא בעבודות אומנות מקוריות במרחב הציבורי: בתי כנסת, אתרי הנצחה, פיסול חוצות, מוסדות ציבור ושטחים ציבוריים פתוחים. כספין מתגורר במזכרת בתיה.  עיצוב ארון קודש בבית כנסת המרכזי "מרום ישראל" בבת-ים פרויקט גן המנהיגים ובתוכו פרויקט לוחות המנהיגים, פסל עמוד האש ושער האומות האנדרטה לזכר חללי אסון השייטת - הוצבה בשנת 2008 בטיילת חוף ראשון לציון. האנדרטה לזכר מוטי קינד בגן המייסדים ברחובות - מוטי קינד היה כדורגלן ישראלי שנרצח במהלך משחק כדורגל של קבוצתו בידי צופה אוהד הקבוצה היריבה כיכר גדי לידור בראשון לציון אנדרטת לזכר חללים בוגרי המכללה למנהל כיכר לזכרו של תומר חזן בגבול הערים בת-ים וראשון לציון. מדיה וקבצים בנושא רענן כספין בוויקישיתוף shigan.co.il - אתר האינטרנט של סטודיו שיגן יואב מלכה, זירת הרצח הפכה לאתר זיכרון, באתר mynet (כפי שנשמר בארכיון האינטרנט), 29 באוגוסט 2015 מורן בן זכאי, שש שנים לאחר הרצח: הושלמה הקמת כיכר לזכרו של תומר חזן ז"ל, באתר השקמה, ‏22 בספטמבר 2019
בזמן שגנבת

בזמן שגנבת (באנגלית: Two If by Sea; בבריטניה: Stolen Hearts) היא קומדיה רומנטית אמריקאית משנת 1996, שבוימה על ידי ביל בנט, וכוכביה הם סנדרה בולוק ודניס לירי. התסריט שנכתב על ידי דניס לירי ומייק ארמסטרונג מבוסס על סיפור מאת לירי, ארמסטרונג ואן למבק. הסרט צולם בנובה סקוטיה באזורים כגון: צ'סטר, לוננברג, מפרץ מאהון וריברפורט. לאחר שגנב ציור של מאטיס בשווי 4 מיליון דולר, הגנב הקטן פרנק אובראיין וחברתו היהודייה רוז, נמלטים לכיוון האי בו יפגשו עם הקונה, כשהמשטרה והמעסיק המאפיונר של פרנק בעקבותיהם. הם פולשים לבית שדייריו אינם נמצאים, ומערכת היחסים של רוז ופרנק מתערערת, כאשר רוז, השואפת ליותר מחיים בבריחה כל הזמן מתחילה להתרועע עם אוון מארש, השכן העשיר מהבית הסמוך, למורת רוחו של פרנק. סוכני ה־FBI מצליחים בקלות לפענח את שובל הראיות הנרחב שמשאירים הפושעים, ופרנק, רוז והבוס נתפסים. פרנק מתוודה שהוא גנב את הציור כדי שרוז תשוחרר, ומוביל לבסוף את המשטרה לגנב הציורים האמיתי- אוון מארש. לאחר שפרנק נשבע לרוז לנטוש את דרך הפשע, הם חוזרים זה לזה. סנדרה בולוק - רוז דניס לירי - פרנסיס "פרנק" אובראיין סטפן דילאן - אוון מארש יפת קוטו - סוכן ה־FBI אומאלי מייק סטאר - פיצי ג'ונתן טאקר - טוד ויין רובסון - בינו קלאהן מייקל בדלוקו - קווין לני קלארק - קלי בזמן שגנבת יצא לאקרנים ב-12 בינואר 1996, הרוויח 4,656,986 דולר, ודורג עשירי בסוף השבוע הראשון בו יצא לאקרנים. בסה"כ גרף הסרט 10,658,278 דולר. עד 2015, אז יצא לאקרנים הסרט משברים בע'"מ שגרף $3,238,433, החזיק הסרט בזמן שגנבת בשיא הפתיחה הגרועה ביותר לסרט בו מככבת סנדרה בולוק. מבין סרטיה של בולוק, ממוקם בזמן שגנבת כתשיעי מהסוף בגריפת רווחים. הסרט קיבל ביקורות שליליות מהמבקרים. אתר הביקורות האמריקאי Rotten Tomatoes נתן לסרט 11% רייטינג בהתבסס על 28 ביקורות שממוצען היה 3.8/10 "בזמן שגנבת", במסד הנתונים הקולנועיים IMDb (באנגלית) "בזמן שגנבת", באתר נטפליקס "בזמן שגנבת", באתר AllMovie (באנגלית) "בזמן שגנבת", באתר Rotten Tomatoes (באנגלית) "בזמן שגנבת", באתר Box Office Mojo (באנגלית) "בזמן שגנבת", באתר אידיבי "בזמן שגנבת", במסד הנתונים הקולנועיים KinoPoisk (ברוסית)
נרם-סין (פירושונים)

האם התכוונתם ל... נרם־סין – מלך באימפריה האכדית במאה ה־23 לפנה"ס. נרם־סין מאשור (אנ') – מלך ממלכי אשור הקדומה. מלך המאה ה־19 לפנה"ס. נרם־סין מארך – מלך בארך במאה ה־19 לפנה"ס. ידוע נרם־סין מאשנונה – מלך באשנונה במאה ה־19 לפנה"ס.
הלקחנים

הלקחנים (באנגלית The Borrowers) הוא ספר מאת הסופרת מרי נורטון, שיצא לאור בשנת 1952. זהו הספר הראשון בסדרה של חמישה ספרים. בשנת 2010 עובד הספר לסרט הנפשה מבית היוצר של הייאו מיאזאקי בשם "הלקחנים – עולמה הסודי של ארייטי". הספר מספר על עדה כלה והולכת של אנשים זעירים, החיים בעיקר בבתים ישנים, שבונים את ביתם מחפצי יומיום שהם לוקחים מבני הבית ה"גדולים", שאינם מודעים לקיומם. גיבורי הספר הם משפחת שעון - אבא פוד, אמא הומילי והבת אריאטי. המשפחה מתגוררת בשלווה ובנחת מאחורי שעון מטוטלת גדול מתחת לרצפה, עד שילד "גדול" חדש מגיע להתגורר בבית האחוזה שבו הם גרים. הילד רואה אותם ובעקבות זאת מתחילים האנשים "הגדולים" להיות מודעים לקיומם. משפחת שעון נאלצים לעזוב את הבית. בספרי ההמשך של הסדרה מסופר על חייהם בשדות (במגף ישן), על המים ובאוויר ולבסוף, על נקמתם המוצלחת באנשים שהרעו להם. הספר יצא לאור בעברית בשנות החמישים, בשם דיירים מאחורי השעון. לתרגום הזה לא היה המשך, ורק לאחר שנים רבות יצאה הסדרה כולה בתרגום חדש. בהוצאה הראשונה היו אלה "סגלנים", משום שכדברי פוד, הסגלן המצטיין ועתיר הניסיון, הם אינם גונבים, הם "מסגלים" להם דברים לשימושם. עלילות הלקחנים קסמו לילדים דור אחר דור, הן ביסוד ההרפתקה והסיכון שבהם והן בתיאור העולם המקביל, המיניאטורי, השוכן לצד העולם האנושי, דומה לו ומחקה אותו במובנים רבים כל כך, ובכל זאת נסתר ממנו וגילויו מסכן את עצם קיומו. אפילו שמותיהם של הלקחנים מחקים את העולם האנושי, אך בסטייה מסוימת - הומילי מזכירה את אמילי, אריאטי הלא היא הריאט, ופוד קרוי על שם תרמיל הלקיחה המפורסם שלו[דרושה הבהרה]. הלקחנים, הוצאת זב"מ, תרגמה יוכבד פרימן הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016 הלקחנים בשדות, הוצאת זב"מ, תרגמה יוכבד פרימן הלקחנים על המים, הוצאת זב"מ, תרגמה יוכבד פרימן הלקחנים באוויר, הוצאת זב"מ, תרגמה יוכבד פרימן ניצחון הלקחנים, הוצאת זב"מ, תרגמה יוכבד פרימן הלקחנים, הוצאת זב"מ, תרגמה יוכבד פרימן הלקחנים, סדרת הרפתקה: סופרים מתרגמים קלאסיקה, הוצאות מודן ואוקיינוס, 2016 הלקחנים, באתר OCLC (באנגלית)